Ιστορίες των Jedi (τηλεοπτική σειρά)

Το Ιστορίες των Jedi (πρωτότυπος αγγλικός τίτλος: Tales of the Jedi) είναι Αμερικανική τηλεοπτική σειρά κινουμένων σχεδίων ανθολογίας που δημιουργήθηκε από τον Ντέιβ Φιλόνι για το Disney+. Είναι μέρος του franchise Star Wars. 

Ο Φιλόνι ξεκίνησε να γράφει την σειρά όσο δούλευε στην σειρά Star Wars The Mandalorian, και αποκάλυψε τις πρώτες λεπτομέρειες για αυτήν τον Μάιο του 2022. Ο πρώτος κύκλος αποτελείται από έξι επεισόδια που χωρίζονται σε δύο "μονοπάτια", ένα που ακολουθεί την χαρακτήρα Ασόκα Τάνο και το άλλο τον Κόμη Ντούκου. Πρωταγωνιστούν οι φωνές των Άσλεϊ Εκστάιν, Κόρεϊ Μπάρτον, Τζανίνα Γκαβάνκαρ, Μάικλ Ρίτσαρντσον, Τέρενς Κάρσον, Ίαν ΜακΝτίαρμιντ, Λίαμ Νίσον, Μπράις Ντάλας Χάουαρντ, Φιλ Λαμάρ, Κλάνσι Μπράουν, Ματ Λάντερ, Τζέιμς Άρνολντ Τέιλορ, και Ντι Μπράντλεϊ Μπέικερ.

Ο πρώτος κύκλος του Ιστορίες των Jedi κυκλοφόρησε στο Disney+ στις 26 Οκτωβρίου του 2022. Έλαβε αναγνώριση από τους κριτικούς. Ο δεύτερος κύκλος θα κυκλοφορήσει το 2024.

Παραπομπές

Εξωτερικοί σύνδεσμοι 

 

Τηλεοπτικές σειρές του Disney+
Τηλεοπτικές σειρές Star Wars κινουμένων σχεδίων
Τηλεοπτικές σειρές της Lucasfilm